3. ΝΟΜΟΘΕΤ. ΔΙΑΤΑΓΜΑ υπ' αριθ. 2941 της 31 Ιουλ./9 Αυγ. 1954 (ΦΕΚ Α' 178) Περί κυρώσεως των υπ' αριθ. 2 της 29ης Μαρτ. 1952, υπ' αριθ. 3 της 15 Σεπτ. 1952 και υπ' αριθ. 4 της 18ης Ιουν. 1954 τροποποιητικών και συμπληρωματικών Συμβάσεων δια Γεωργικά και Βιομηχανικά δάνεια και περί τροποποιήσεως και συμπληρώσεως του υπ' αριθ. 1038/1949 Ν.Δ/τος ως εκυρώθη υπό του Ν.Δ. 1198/1949, ως και περί ειδικών επί των εν λόγω δανείων διατάξεων. Άρθρ.1ον.-Κυρούνται και έχουν πλήρη και νόμιμον ισχύν αι εν Αθήναις υπογραφείσαι μεταξύ του Ελληνικού Δημοσίου, της Αποστολής USOMIG και της Τραπέζης της Ελλάδος υπ' αριθ. 2 της 29ης Μαρτ. 1952, υπ' αριθ. 3 της 15ης Σεπτ. 1952 και υπ' αριθ. 4 της 18ης Ιουν. 1954 τροποποιητικαί και συμπληρωματικαί συμβάσεις της από 12 Νοεμ. 1948 Συμβάσεως δια Γεωργικά και Βιομηχανικά δάνεια, ων το κείμενον έπεται εις αγγλικήν και ελληνικήν γλώσσαν. Αι διατάξεις των ως άνω συμβάσεων κτώνται από της υπογραφής των και δια της κυρώσεώς των ισχύν Νόμου. Άρθρ.9ον.-1.Ο τύπος της κατά την παρ. 4 του άρθρ. 5 του Ν.Δ. 1198/49 ειδικής σφραγίσεως ορίζεται επί ηγγυημένων κατά το παρόν Ν.Δ/μα δανείων υπό της δανειστρίας Τραπέζης. 2.Η κατά την παρ. 6 του άρθρ. 5 του Ν.Δ. 1198/49 έγκλησις ασκείται επί των τοιούτων ηγγυημένων δανείων υπό μόνης της δανειστρίας Τραπέζης. 3.Την κατά το άρθρ. 8 του Ν.Δ. 1198/49 έγκρισιν συνομολογήσεως ασφαλιστικών συμβάσεων παρέχει επί των αυτών δανείων μόνον η δανείστρια Τράπεζα κατόπιν αιτήσεως του οφειλέτου. Άρθρ.10ον.-Επί των κατά το παρόν Ν.Δ/μα ηγγυημένων δανείων δεν δύναται να διορισθή διαχειριστής της οφειλέτιδος επιχειρήσεως, κατ' εφαρμογήν του άρθρ. 2 παρ. 2 του Ν.Δ. 2810 "περί τροποποιήσεως και συμπληρώσεως διατάξεων της Πολιτικής Δικονομίας" αφορωσών την αναγκαστικήν εκτέλεσιν άλλος δανειστής πλην της δανειστρίας Τραπέζης, ουδέ πρόσωπον υποδεικνυόμενον υπ' άλλου δανειστού ή μόνον υπό της δανειστρίας Τραπέζης. Σελ. 828 236 - 020 Άρθρ.11ον.-Αι κατά της Συμμετεχούσης Τραπέζης απαιτήσεις λόγω της εκ του δανείου εγγυήσεως δύνανται να εισπραχθώσι και κατά τας διατάξεις του Νόμου "περί εισπράξεως Δημοσίων εσόδων". Εν τοιαύτη περιπτώσει εφαρμόζεται η διαδικασία του άρθρου δευτέρου του παρόντος. Άρθρ.12ον.-Όπου κατά το παρόν Ν.Δ/μα αναφέρεται ο όρος "Συμμετέχουσα Τράπεζα" νοείται δια τα βάσει της δια του παρόντος Ν.Δ/τος κυρουμένης Συμβάσεως χορηγηθησόμενα ηγγυημένα υπό των Τραπεζών δάνεια, η χορηγήσασα το δάνειον Τράπεζα, ήτις κατά το άρθρον όγδοον του παρόντος έχει όλα τα δικαιώματα του δανειστού. Άρθρ.13ον.-Η Συμμετέχουσα Τράπεζα υποχρεούται να τηρή κεχωρισμένον λογαριασμόν υπό τον τίτλον "Ελληνικόν Δημόσιον - ΚΕΔ - Λ/σμός Μακροπροθέσμων Δανείων Ανασυγκροτήσεως" δια τας εκ της δια του παρόντος κυρουμένης Συμβάσεως προκυπτούσας συναλλαγάς. Επίσης υποχρεούται να τηρή ιδιαίτερον λογαριασμόν δι' έκαστον οφειλέτην και δι' έκαστον δάνειον. Εις τας λογιστικάς της καταστάσεις και ισολογισμούς της δέον να εφαρμόζωνται κεχωρισμένως τα κονδύλια των λογαριασμών τούτων, υπό ιδιαίτερον γενικόν τίτλον. Εν περιπτώσει τυχόν πτωχεύσεως της Τραπέζης εφ' όσον και καθ' ο ποσόν δεν έχει εξοφληθή το δάνειον κατά κεφάλαιον, τόκους και έξοδα, αι εκ των δανείων τούτων απαιτήσεις της πτωχευσάσης Τραπέζης, μετά των ασφαλειών και εγγυήσεων αυτών, δεν αποτελούσι στοιχείον της πτωχευτικής περιουσίας, ουδέ περιέχονται εις την ομάδα των πιστωτών. Από της κηρύξεως της πτωχεύσεως εις τας εκ των δανείων τούτων απαιτήσεις της Τραπέζης υποκαθίσταται αυτοδικαίως το Δημόσιον, όπερ δικαιούται να επιδιώξη την είσπραξιν αυτών. Αι διατάξεις του παρόντος άρθρου ισχύουσι δια τα χορηγηθησόμενα δάνεια βάσει της από 18 Ιουν. 1954 τροποποιητικής συμβάσεως υπ' αριθ. 4 δια Γεωργικά και Βιομηχανικά δάνεια, καθώς και δια τα χορηγηθέντα μέχρι σήμερον βάσει των παλαιοτέρων συμβάσεων δάνεια εκ κεφαλαίων της Αμερικανικής Βοηθείας ως και εκείνα άτινα θα χορηγηθώσι τυχόν μελλοντικώς μέσω της Κεντρικής Επιτροπής Δανείων. Άρθρ.14ον.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Ακολουθούσι τα κείμενα συμβάσεων της 29 Μαρτ. 1952, 15 Σεπτ. 1952 και 18 Ιουν. 1954, τροποποιητικών της δια του ανωτέρω Ν.Δ. 1038/1949 κυρωθείσης συμβάσεως. 13.Ξ.ζ.3 Δάνεια Ανασυγκρότησης Άρθρ.2ον.-(Εις το τέλος της παρ. 6 του άρθρ. 14 του Ν.Δ. 1038/49, ως εκυρώθη υπό του Ν.Δ. 1198/49, προστίθεται παράγραφος). Άρθρ.3ον.-(Η παρ. 3 του άρθρ. 15 του Ν.Δ. 1038/1949 ως εκυρώθη υπό του Ν.Δ. 1198/1949 τροποποιείται, αφ' ης ίσχυσεν). Άρθρ.4ον.-(Ερμηνεύεται η παρ. 1 άρθρ. 9 Ν.Δ. 1198/1949). Άρθρ.5ον.-Επιτρέπεται εις την Κεντρικήν Επιτροπήν Δανείων, όπως κατ' ελευθέραν και ανεξέλεγκτον κρίσιν της αποφασίζη επί των μη ηγγυημένων κατά τον παρόντα Νόμον δανείων την συγκεφαλαίωσιν της απαιτητής εκ τόκων, κεφαλαίου και εξόδων εν γένει του δανείου οφειλής ομού μετά των μέχρι της ημέρας της συγκεφαλαιώσεως τόκων καθυστερήσεως αυτής εις το μήπω απαιτητόν υπόλοιπον κεφαλαίου του δανείου και παρατείνη τον χρόνον εξοφλήσεως του εκ της συγκεφαλαιώσεως προκύπτοντος υπολοίπου του δανείου. Το προκύπτον μετά την συγκεφαλαίωσιν υπόλοιπον της εκ του δανείου οφειλής εξασφαλίζεται ομού μετά της υπηρεσίας αυτού δια της αρχικώς προς εξασφάλισιν του δανείου εγγεγραμμένης υποθήκης και δια των συσταθέντων αρχικών ενεχύρων και διέπεται υπό των λοιπών του δανειστικού συμβολαίου όρων. Περί της συγκεφαλαιώσεως ταύτης και της παρατάσεως της προθεσμίας συντάσσεται, δαπάναις του οφειλέτου,  τροποποιητική του αρχικού δανειστικού συμβολαίου πράξις και άνευ της συμπράξεως αυτού υποβαλλομένη εις τα κατά τας παρ. 1 και 2 του άρθρ. 15 του Ν.Δ. 1038/48 κυρωθέντος δια του Ν.Δ. 1198/49 τέλη χαρτοσήμου και συμβολαιογραφικά δικαιώματα υπολογιζόμενα μόνον επί του συγκεφαλαιουμένου ποσού των τόκων και εξόδων. Η πράξις αύτη σημειούται υπό μεν του αρμοδίου Υποθηκοφύλακος εις το περιθώριον των εγγεγραμμένων προς ασφάλειαν του δανείου υποθηκών επί τη καταβολή των κατά την παρ. 3 του άρθρ. 15 του Ν.Δ. 1038/49 ως εκυρώθη δια του Ν.Δ. 1198/49 και τροποποιείται δια του άρθρου τρίτου του παρόντος Ν.Δ/τος τελών και δικαιωμάτων και εξόδων, υπό δε του αρμοδίου Γραμματέως Πρωτοδικών σημειούται ατελώς εις το κατά το Ν.Δ. 1198/49 τηρούμενον βιβλίον ενεχύρων, αν το δάνειον εξασφαλίζεται και δι' ενεχύρου. Άρθρ.6ον.-Οι κατ' εφαρμογήν του άρθρ. 7 της από 18 Ιουν. 1954 κυρουμένης δια του παρόντος Ν.Δ/τος Συμβάσεως, κεφαλαιοποιούμενοι τόκοι εξασφαλίζονται, ομού μετά του κεφαλαίου του δανείου εις ο συγκεφαλαιούνται ούτοι, δια της αρχικώς προς εξασφάλισιν του δανείου εγγεγραμμένης υποθήκης και δια των συσταθέντων αρχικών ενεχύρων. Περί της συγκεφαλαιώσεως των ενδιαμέσων τόκων εις το κεφάλαιον του δανείου και του προκύπτοντος μετά την συγκεφαλαίωσιν ποσού του δανείου, υποβάλλεται δήλωσις υπό της δανειστρίας Συμμετεχούσης Τραπέζης εις τον αρμόδιον υποθηκοφύλακα και τον αρμόδιον Γραμματέα Πρωτοδικών. Η δήλωσις αύτη σημειούται υπό μεν του Υποθηκοφύλακος εις το περιθώριον των εγγεγραμμένων προς ασφάλειαν των δανείων υποθηκών, υπό δε του Γραμματέως Πρωτοδικών εις το κατά το Ν.Δ. υπ' αριθ. 1198/49 τηρούμενον βιβλίον ενεχύρων. Ως τέλη και δικαιώματα δια τους κεφαλαιοποιουμένους τόκους καταβάλλονται τα κατά την παρ. 3 του άρθρ. 15 Ν.Δ. 1198/49. Άρθρ.7ον.-1.Εγγυήσεις χορηγούμεναι υπό Τραπεζών δια την καλήν εξυπηρέτησιν δανείων εκ της Αμερικανικής Βοηθείας κατά κεφάλαιον, τόκους και έξοδα ως και αι χορηγούμεναι τυχόν εγγυήσεις δια την συμμετοχήν του οφειλέτου θα δίδωνται, ως και το δάνειον, εις Δολλάρια Η.Π.Α. Ομοίως εγγυήσεις χορηγούμεναι τυχόν υπό Τραπεζών δι' εκπλήρωσιν όρων περιεχομένων εις τας συμβάσεις των δανείων θα δίδωνται εις Δολλάρια Η.Π.Α. Επί εγγυημένων κατά το παρόν Ν.Δ/μα δανείων η δανείστρια Τράπεζα δικαιούται να λαμβάνη και αύτη προσωπικάς ασφαλείας και εγγυήσεις υπέρ του οφειλέτου δια πάσαν εκ των τοιούτων δανείων απαίτησιν αυτής. Αι τοιαύται προσωπικαί ασφάλειαι και εγγυήσεις εγκύρως και αύται συνομολογούνται εις Δολλάρια Η.Π.Α. (Μετά την σελ. 826) Σελ. 827 236 - 019 Δάνεια Ανασυγκρότησης 13.Ξ.ζ.3 2.Δια τας εγγυήσεις ταύτας δεν ισχύει ο περιορισμός της παρ. 2 του άρθρ. 16 του Ν.Δ. 5076/1931 "περί Ανωνύμων Εταιριών και Τραπεζών". 3.Τας συμβάσεις εγγυήσεως θα υπογράφη εκ μέρους του Δημοσίου ο Υπουργός του Συντονισμού ή ο δι' αποφάσεώς του οριζόμενος εκπρόσωπός του. 4.Αι μέχρι της ισχύος του παρόντος Ν.Δ/τος συμβάσεις εγγυήσεως, επί τω ως άνω σκοπώ, εις Δολλάρια θεωρούνται έγκυροι. Άρθρ.8ον.-Η συμμετέχουσα Τράπεζα λόγω της εγγυήσεως ην παρέχει δια τα παρ' αυτής χορηγούμενα δάνεια βάσει της δια του άρθρου πρώτου του παρόντος Ν.Δ/τος κυρουμένης υπ' αριθ. 4 από 18 Ιουν. 1954 τροποποιητικής συμβάσεως έχει και ασκεί ακωλύτως και αυτοτελώς, τύποις και ουσία, εν ιδίω ονόματι πάντα τα δικαιώματα του δανειστού. Εν περιπτώσει αποκτήσεως υπό της Συμμετεχούσης Τραπέζης οιουδήποτε κινητού ή ακινήτου πράγματος συνεπεία αναγκαστικής εκτελέσεως και κατακυρώσεως επ' ονόματι αυτής μετά την εντελή ικανοποίησιν του Δημοσίου δια το κεφάλαιον, τόκους και έξοδα, του δανείου, δεν τυχχάνουσι εφαρμογής δια τα δάνεια τα χορηγούμενα συμφώνως προς την υπ' αριθ. 4 της από 18 Ιουν. 1954 τροποποιήσεως της βασικής Συμβάσεως δια Γεωργικά και Βιομηχανικά δάνεια, αι διατάξεις της παρ. 1 του άρθρ. 14 του Ν.Δ. 1038/49, κυρωθέντος υπό Ν.Δ. 1198/49, ως ετροποποιήθησαν υπό άρθρ. 2 του Ν.Δ. 2688 της 10ης Νοεμ. 1953. 